CHUO วิ่งแรง 7 วันซ้อน! จับตาดีลเจรจา 2 โปรเจ็กต์ใหญ่
CHUO วิ่งแรง 7 วันซ้อน! จับตาดีลเจรจา 2 โปรเจ็กต์ใหญ่ โดย ณ เวลา 10.10 น.อยู่ที่ 9.35 บาท บวก 0.95 บาท หรือ 11.31% มูลค่าการซื้อขาย 57.91 ล้านบาท
10 ก.ย. 2558

ผู้สื่อข่าวรายงานว่า ราคาหุ้น บริษัท ชูโอ เซ็นโก (ประเทศไทย) จำกัด (มหาชน) หรือ CHUO ณ เวลา 10.10 น.อยู่ที่ 9.35 บาท บวก 0.95 บาท หรือ 11.31% มูลค่าการซื้อขาย 57.91 ล้านบาท  โดยเปิดตลาดที่ 8.80 บาท ต่ำสุดที่ 8.75 บาท สูงสุดที่ 9.65 บาท
ทั้งนี้ ราคาหุ้นมีการปรับตัวขึ้นต่อเนื่องเป็นวันที่ 7 นับตั้งแต่วันที่ 2 ก.ย.58 เป็นต้นมาโดยไต่ระดับจากระดับราคาต่ำสุดที่ 7.55 บาท และปรับตัวขึ้นแตะระดับสูงสุดในวันนี้ที่ราคา 9.65 บาท
บล.ทรีนีตี้ แนะ Trading buyCHUO มองราคาอยู่ในช่วงลุ้นการไปต่อจาก MAV(25) support with volume surge อยู่ ดังนั้นหากไม่หลุดแนวรับที่ 7.8 ลงมาให้ STOPLOSS ก็จะดู OK ต่อ เพราะ Indicatorระยะสั้นก็ยังเล่นในช่องสัญญาณเชิงบวกอยู่จึงทำให้ Trading  สั้นๆได้
อย่างไรก็ดี CHUO ตั้งเป้ารายได้รวมปี 58 เติบโต 10% จากปีก่อนที่ 410 ล้านบาท เป็นการคาดหวังว่าครึ่งปีหลังงบโฆษณาลูกค้ากลุ่มยานยนต์จะมากกว่าครึ่งแรก และครึ่งหลังจะมีงานมอเตอร์โชว์ก็จะน่าเพิ่มงบโฆษณา ประกอบการกับบริษัทอยู่ระหว่างเจรจาลูกค้าใหม่ ๆ โดยเฉพาะโปรเจกต์ใหญ่ 2 โปรเจกต์ มูลค่ารวม 80 ล้านบาท
อนึ่ง CHUO เป็นศูนย์กลางการปฏิบัติงานของกลุ่มบริษัทชูโอ เซ็นโก ในภูมิภาคเอเชีย โดยกลุ่มบริษัทในปัจจุบันมีเครือข่ายครอบคลุม 7 ประเทศ ในเอเชีย ได้แก่ ไทย เวียดนาม กัมพูชา อินโดนีเซีย อินเดีย พม่า และฟิลิปปินส์